《顺治归山诗》
清代·爱新觉罗·福临

天下丛林饭似山，钵盂到处任君餐。
黄金白玉非为贵，惟有袈裟披肩难。
朕为大地山河主，忧国忧民事转烦。
百年三万六千日，不及僧家半日闲。
来时糊涂去时迷，空在人间走一回。
未曾生我谁是我，生我之后我是谁。
长大成人方是我，合眼朦胧又是谁？
不如不来又不去，来时欢喜去时悲。
悲欢离合多劳虑，一日清闲有谁知。
若能了达僧家事，从此回头不算迟。
世间难比出家人，无忧无虑得安宜。
口中吃得清和味，身上常穿百衲衣。
五湖四海为上客，皆因夙世种菩提。
个个都是真罗汉，披塔如来三等衣。
兔走鸟飞东复西，为人切莫用心机。
百年世事三更梦，万里乾坤一局棋。
禹开九洲汤放桀，秦吞六国汉登基。
古今多少英雄汉，南北山头卧土泥。
黄袍脱换紫袈裟，只为当年一念差。
我本西方一衲子，因何生在帝王家？
十八年来不自由，南征北讨几时休。
我念撒手归山去，谁管千秋与万秋。

作者简介：爱新觉罗·福临（1638年3月15日—1661年2月5日），即清世祖（1643年－1661年在位），清朝第三位皇帝，清朝入关的首位皇帝。清太宗第九子，出生于沈阳故宫永福宫，生母为孝庄文皇后博尔济吉特氏。年号顺治，在位十八年。顺治十八年（1661年）顺治帝驾崩，终年24岁。庙号世祖，谥号体天隆运定统建极英睿钦文显武大德弘功至仁纯孝章皇帝，葬于清东陵之孝陵，遗诏传位第三子玄烨。